ΟΙ ΙΣΤΟΡΙΕΣ ΚΑΙ ΟΙ ΗΡΩΕΣ ΕΙΝΑΙ ΕΜΠΝΕΥΣΜΕΝΟΙ ΑΠΟ ΤΗΝ ΙΣΤΟΡΙΑ ΜΑΣ
ΚΑΝΕΝΑ ΖΩΟ ΔΕΝ ΕΠΑΘΕ ΚΑΚΟ ΣΤΗ ΔΙΑΡΚΕΙΑ ΤΩΝ ΓΥΡΙΣΜΑΤΩΝ
Θα πεθάνουν;
Δυστυχώς, έτσι πρέπει να γίνει.
Όλοι εκτός από τον Γκιουντόγντου.
Ίσως ζήσει ένας τυχερός Αλπ για να πει τα κακά μαντάτα στον Σουλεϊμάν Σαχ.
Δεν το πιστεύω. Η ηγεμονία του Σουλεϊμάν Σαχ θα τελειώσει.
Τι κακός κόσμος. Απίστευτο.
Κι αν επιμείνει στα έθιμα και δεν παραδώσει τους αιχμαλώτους;
Τι άλλο μπορεί να κάνει; Θα δεχτεί τον θάνατο του γιου του;
Τι κάνουμε αν συγκεντρώσει τους Αλπ και επιτεθεί στον Καρά Τοϊγκάρ;
Ξέρω πολύ καλά τον Σουλεϊμάν Σαχ, θα ρισκάρει τη ζωή του.
Ο Καρά Τοϊγκάρ θα σκοτώσει και τους δύο.
Μετά, θα μείνει μόνο ο Ερτογρούλ.
- Και ο θάνατός του... - Το πήγες πολύ μακριά, μπέη. Πολύ μακριά.
Τίποτα καλό δεν θα βγει από αυτό.
Σκύλε! Αν φοβόσουν τόσο πολύ, γιατί παρατάχτηκες μαζί μου;
Για το καλό της φυλής, μπέη.
- Δεν περίμενα ότι θα... - Τι δεν περίμενες; Τι;
Αν πρέπει να θυσιαστούν μερικοί Αλπ για το καλό της φυλής, ας γίνει έτσι.
Καλά δεν λέω; Πες μου, καλά δεν λέω;
Έχεις δίκιο, μπέη. Μπορούν να θυσιαστούν.
Είθε ο Αλλάχ να συγχωρέσει τις αμαρτίες τους.
Κάναμε αυτό που έπρεπε να γίνει.
Αν δεν έπειθα τον Καρά Τοϊγκάρ να στήσει ενέδρα στο καραβάνι
θα περνούσε από πάνω μας με τον στρατό του. Θα ξεκληριζόταν η φυλή.
Τώρα, πρέπει να περιμένουμε να μαθευτούν τα άσχημα νέα στη φυλή.
Πήγαινε πλύνε το πρόσωπό σου. Πρέπει να φαίνεσαι φρέσκος.
Πρόσεχε τον δειλό, τον Αλπάργκου.
Αν η δειλία τού λύσει τη γλώσσα, μη διστάσεις να του την ξεριζώσεις.
Όλα θα πάνε καλά, θα δεις.
Ο Σουλεϊμάν Σαχ δεν θα θυσίαζε τον γιο του.
Δεν θα τον θυσίαζε, έτσι; Ασφαλώς όχι.
Όμως, ούτε θα αψηφούσε τα έθιμά μας.
Αδελφή,
σε παρακαλώ, μη σκέφτεσαι άλλο την κατάσταση και απελπίζεσαι.
Κι αν κάνει κάτι τρελό και πάει να σώσει τον Γκιουντόγντου από τον Καρά Τοϊγκάρ;
Αυτό με ανησυχεί.
Θα πάω να μιλήσω στον Σουλεϊμάν Σαχ.
Πρώτα, θα ελευθερώσει τον Γκιουντόγντου.
Μετά, θα βγάλω τον Καρά Τοϊγκάρ από το οχυρό του, εκεί που είπαμε.
Όταν φτάσουμε, τα υπόλοιπα εξαρτώνται από το θάρρος και τις ικανότητές σου.
- Γίνεται σημαντική συζήτηση. - Κάνε στην άκρη.
- Είναι εντολή του μπέη μας. - Σου είπα να κάνεις στην άκρη.
Θα στήσουμε ενέδρα στον Καρά Τοϊγκάρ στο Καρτάλ Τεπεσί.
Πάμε να μιλήσουμε έξω.
Υπόσχομαι να φέρω τον αδελφό μου, Γκιουντόγντου, σώο.
Αν συμβεί κάτι στον Γκιουντόγντου,
αν θυσιάσεις τον αδελφό σου γι' αυτούς που μάζεψες από τον δρόμο,
δεν θα βρεις ποτέ ησυχία από μένα, Ερτογρούλ.
Μπέη,
ως πατέρας,
θα ζητήσω κάτι τελευταίο από σένα.
Με την άδειά σας, θέλω να σας εμπιστευτώ την κόρη μου.
Ο Καρά Τοϊγκάρ κυνηγά τον γιο μου, εμένα. Δεν έχουν καμία δουλειά με την κόρη μου.
Από τώρα και στο εξής η κόρη μου είναι κορίτσι της φυλής.
Δεν έχει σε ποιον να στραφεί ή πού να πάει.
Μην ανησυχείς, Γιένγκε.
Σταμάτα! Τι θέλεις;
Ήθελα να ρωτήσω για έναν λοχία. Ήταν λοχίας στη λεγεώνα μου.
- Πώς είναι το όνομά του; - Σαρί, τον λένε Σαρί Μπόλου.
Βέβαια, τον ξέρουμε τον Σαρί Μπόλου.
Όμως, τώρα δεν είναι λοχίας. Έγινε λοχαγός.
Βρίσκεται στη βάση;
Πήγε σε μια αποστολή με τον Καρά Τοϊγκάρ. Αν έχεις μήνυμα, πες το σ' εμάς.
Έχω, στρατιώτη. Έχω.
Καλώς ήρθες, Τίτους.
Κάθισε.
Διάβασα το γράμμα που έστειλε ο Ουστάντ-ι Αζάμ με ένα περιστέρι.
Δεν θέλει να μετακινηθούν οι Καγί στο Χαλέπι.
Ναι.
Δεν πρέπει να ανησυχεί.
Οι Καγί δεν θα πάνε στο Χαλέπι,
αλλά σε ένα μέρος που θεωρώ κατάλληλο γι' αυτούς.
Πώς;
Ο μελλοντικός μπέης τους σκέφτεται όπως εγώ.
Προτιμά να γονατίσει μπροστά στους Μογγόλους
παρά να γειτονεύσει με τους Σταυροφόρους.
Ποιος είναι αυτός;
Ο Κούρντογλου,
αδερφοποιτός του Σουλεϊμάν Σαχ.
Ένας φιλόδοξος ηλίθιος.
Κάποιος που θα κάνει ό,τι λέμε και θα τον χρησιμοποιήσουμε όπως θέλουμε.
Και ο Σουλεϊμάν Σαχ;
Ο Σουλεϊμάν Σαχ
θα έρθει το βράδυ στο οχυρό μου
και θα παραδοθεί.
Κι επιπλέον, θα φέρει μαζί τους Σεχζάντ
που άφησαν οι ιππότες σου να διαφύγουν.
Άφσιν Μπέη!
- Νόμιζα ότι ήσουν νεκρός. - Αυτό έπρεπε να μαθευτεί, Μπόλου.
Το κράτος μας απειλείται σοβαρά.
Χρειάζομαι τη βοήθειά σου.
Γιατί άργησε αυτή η δυσοίωνη είδηση;
Μπέη, ο Σουλεϊμάν Σαχ σε καλεί στη σκηνή του.
Ό,τι κι αν συμβεί, ο Καρά Τοϊγκάρ δεν πρέπει να πιάσει τους Σεχζάντ.
Τι θα γίνει αν πάει τους Σεχζάντ στον Σουλτάνο Αλαεντίν;
Θα γίνει ο αγαπημένος διοικητής του Αλαεντίν.
Οι Ναΐτες Ιππότες θα πάρουν το Ικόνιο στα χέρια τους.
Θα περιφέρονται μέσα στο παλάτι. Οι συνέπειες θα είναι θανατηφόρες, Σαρί.
Αυτό το κράτος ιδρύθηκε με μεγάλες δυσκολίες.
Δεν θα διστάσουμε να σκοτώσουμε τους Σεχζάντ, αν χρειαστεί.
Είμαι έτοιμος να κάνω ό,τι μου ζητήσεις, μπέη.
Ευχαριστώ. Το ξέρω αυτό, Σαρί. Το ξέρω.
Τι τύραννος είναι αυτός ο Καρά Τοϊγκάρ!
Πώς τόλμησε να σκοτώσει τους πολεμιστές; Και σαν να μην έφτανε αυτό,
- έπιασε αιχμάλωτο τον Γκιουντόγντου; - Ναι.
Τώρα, περιμένουν να παραδώσω τους φιλοξενούμενούς μας.
Αυτό σημαίνει ότι εμείς θα σκοτώσουμε τον λυσσασμένο σκύλο.
Άσε μας να πάμε με τους Αλπ και ο ουρανός θα πέσει πάνω τους.
Όχι!
Θα πάω μόνος.
Δεν σ' αφήνω μόνο σου.
Γίναμε αδερφοποιτοί για να μένει ο ένας πίσω και να κλαίει σαν γυναικούλα,
ενώ ο άλλος οδεύει σε σίγουρο θάνατο, μπέη;
Ο δρόμος που θα πάρω είναι γεμάτος άγνωστα, Κούρντογλου.
Πώς θα πάρω αυτό τον δρόμο αν ο αδερφοποιτός μου δεν μείνει πίσω,
να προστατέψει και να υπηρετήσει τη φυλή σε περίπτωση που μου συμβεί κάτι;
Θα είσαι στη θέση μου ώσπου να γυρίσω.
Φόρεσε κι αυτό.
Να μην κρυώνεις στον δρόμο.
- Αδελφή. - Πες μου, λιοντάρι μου.
Τι θα γίνει αν δεν σε ξαναδώ;
Τι είναι αυτά που λες, Γιίτ;
Μαζί επιβιώσαμε από τόσες δυσκολίες. Ξεπεράσαμε τόσα πολλά εμπόδια.
Θα το ξεπεράσουμε κι αυτό.
Αυτή τη φορά, όμως, θα είμαστε χώρια. Δεν θα είσαι μαζί μας.
- Αν μας πάρουν αυτοί οι άντρες και... - Μην το φορτώνεις έτσι το κεφαλάκι σου.
Κοίτα, αυτή τη φορά δεν είμαστε μόνοι μας. Είναι και ο μπέης της φυλής.
Θα μας προστατέψουν, θα μας φροντίσουν.
Να είσαι πάντα δίπλα στον πατέρα. Να κάνεις ό,τι λέει, εντάξει;
Και μη σκέφτεσαι εμένα. Θα κάθομαι εδώ και θα σε περιμένω.
Χωρίς στενοχώριες. Είμαστε σύμφωνοι;
Άντε.
Πήγαινε τώρα.
Πες αντίο στους φίλους σου. Πήγαινε.
Πατέρα.
Μιλάω έτσι για να μη φοβάται και στενοχωριέται ο Γιίτ, αλλά...
Το μυαλό μου δεν πιστεύει τα λόγια μου. Πώς θα τελειώσει αυτό;
Κορίτσι μου, πάει πολύς καιρός τώρα.
Περάσαμε πολλές στενοχώριες με δραπετεύσεις και αιχμαλωσίες.
Αυτό θα τελειώσει οριστικά, αν δώσει ο Αλλάχ.
Ο Ερτογρούλ έχει ένα σχέδιο. Είδα κι εγώ ότι έχει πιθανότητες.
Αν το θέλει ο Αλλάχ, θα πάμε και θα γυρίσουμε σώοι.
Αυτή η φυλή πλήρωσε μεγάλο τίμημα για μας.
Δεν θα μπορούμε να τους ξεπληρώσουμε όλα αυτά που έκαναν.
Σε παρακαλώ, άφησέ με. Άσε με να έρθω κι εγώ μαζί σας.
Ό,τι κι αν γίνει, καλό ή κακό,
πρέπει να είμαστε μαζί μέχρι τέλους.
Προσευχήσου για μας. Αυτό είναι αρκετό, κορίτσι μου.
Η πολύτιμη και γενναία κόρη μου με την ωραία καρδιά και το ωραίο πρόσωπο.
Όπως η μητέρα της, με αυτοθυσία και πίστη. Η πανέμορφη κόρη μου.
Μην ανησυχείς.
Όλα θα πάνε καλά.
- Τι έγινε; Τι θέλετε; - Έλα μαζί μας.
Αυτό το βάρος πονάει σαν μαχαίρι στην πλάτη μου.
Μπέη μου,
ο πόνος σου είναι και δικός μου πόνος, αλλά δεν μπορώ να κάνω τίποτα.
Μπορώ μόνο να προσεύχομαι για σένα και τους γιους μου.
Περάσαμε τόσες πολλές λύπες, τόσα πολλά ταξίδια, τόσες πολλές μάχες.
Είχαμε το προνόμιο να γεράσουμε. Δόξα στον Αλλάχ που τα ζήσαμε όλα αυτά.
Έχεις δίκιο, μπέη. Είδαμε πολλούς γάμους, πολλά μωρά,
είδαμε τόσες φορές την άνοιξη. Είδαμε τόσες πολλές νίκες.
Αν είναι θέλημα του Αλλάχ, θα δούμε πολλά ακόμα.
Θέλω την ευλογία σου.
Αυτά τα προβλήματα δεν είναι μόνιμα και η ζωή μας δεν είναι αιώνια, μπέη.
Πάντα ακολουθούσες τον ενάρετο δρόμο. Δεν υπέκυψες ποτέ στους τυράννους.
Έχεις δει ποτέ κανέναν χάνεται όταν βαδίζει στον ενάρετο δρόμο;
Αν δώσει ο Αλλάχ, θα δω εσένα και τους γιους μου να επιστρέφετε.
Είθε ο Αλλάχ να είναι μαζί σου.
Οι ευλογίες μου είναι μαζί σου.
Σ' ευχαριστώ.
Τι είναι; Τι θέλεις;
Πού πας; Από πού έρχεσαι, Άφσιν Μπέη;
Θέλω ν' ακούσω από σένα από τι είσαι φτιαγμένος.
Αλλάχ, σε παρακαλώ, προστάτεψέ τους, καλέ μου Αλλάχ.
Με ζήτησες, μητέρα.
Ναι. Έλα να καθίσεις.
Ναι, μητέρα;
Ερτογρούλ Μπέη;
Μπορώ να περάσω;
Η Σουλτάνα Χαλιμέ έρχεται στη σκηνή μου και χρειάζεται άδεια για να περάσει;
Ερτογρούλ Μπέη...
Σου είπα ψέματα.
Ναι, μου είπες.
Καταλαβαίνεις τώρα γιατί έπρεπε να φύγουμε;
Γιατί οι μέρες που περάσαμε στη φυλή σας ήταν ένα όνειρο και πρέπει να ξυπνήσουμε;
Είσαι ευτυχισμένη εδώ.
Παρότι ζούσες σε παλάτι,
λες ότι η νομαδική ζωή είναι σαν όνειρο, Χαλιμέ.
Ακόμα κι αν όλος ο κόσμος γυρίσει ανάποδα,
δεν θα σ' αφήσω να δυστυχήσεις.
Κατάλαβες, κορίτσι μου;
Κατάλαβα, μητέρα.
Ωραία.
Μπορείς να πηγαίνεις τώρα.
Αντί να αντιδράς και να λες πικρά λόγια,
να λες το όνομα του Αλλάχ, να προσεύχεσαι, να γεμίζεις την καρδιά σου με καλοσύνη.
Έτσι, θα είναι καλή και η μοίρα σου.
Το πρόβλημα δεν είναι η δική μου ευτυχία.
Είναι η ζωή του πατέρα μου και του αδελφού μου.
Μην ανησυχείς.
Δεν θα επιτρέψω να συμβεί τίποτα στον πατέρα σου και στον αδελφό σου.
Θα σου τους φέρω πίσω σώους και αβλαβείς.
Μπορείς να είσαι ήσυχη.
Έπειτα από όλα αυτά που μου έκλεψαν και μου πήραν,
παίρνεις μαζί σου ό,τι μου απέμεινε.
Τον πατέρα μου, τον αδελφό μου.
Σε ικετεύω να γυρίσεις μαζί τους.
Γύρνα και συμπλήρωσε αυτό που λείπει μέσα μου.
Αν δεν γυρίσω, να ξέρεις...
Ό,τι μου έλειπε, το βρήκα σε σένα.
Δεν έχουν καλό σκοπό, Γκιοκτσέ.
Ο άντρας μου να πεθάνει για τα έθιμα.
Αδελφή, ο Σουλεϊμάν Σαχ είναι και άνθρωπος.
Θ' αφήσει ένας άνθρωπος το παιδί του να πεθάνει; Μην τα σκέφτεσαι αυτά.
Δεν ξέρεις ποιος είναι ο Σουλεϊμάν Σαχ. Και τη φυλή του θα έκαιγε για τα έθιμα.
Πρέπει να βρω μια λύση, Γκιοκτσέ. Πρέπει.
Δεν θα τους αφήσω να θυσιάσουν τον άντρα μου!
Αλλάχ!
Οι Αλπ του Ερτογρούλ ετοίμασαν τα άλογα και τα όπλα. Περιμένουν για να φύγουν.
- Πρέπει να σου μιλήσω, Κούρντογλου. - Τι έγινε, Σελτζάν Χατούν;
Ο Γκιουντόγντου σε εμπιστεύεται, σε σέβεται. Το ξέρεις αυτό.
Κι εσύ, Σελτζάν Χατούν;
- Πάντα εμπιστευόμουν την ανδρεία σου. - Σ' ευχαριστώ.
Αυτό που συνέβη στον Γκιουντόγντου είναι ανεπίτρεπτο, αλλά μην ανησυχείς.
- Ο Σουλεϊμάν Σαχ θα τον φέρει πίσω. - Όχι, δεν θα τον φέρει.
Αν είσαι γενναίος, αν δεν θέλεις ο Σουλεϊμάν Σαχ
να ρίξει τη φυλή στη φωτιά, αν σέβεσαι λίγο τον Γκιουντόγντου...
Αν κάνει κάτι τέτοιο ο Σουλεϊμάν Σαχ,
θα τον ρίξω εγώ ο ίδιος στη φωτιά.
Τώρα, σ' ακούω, Σελτζάν Χατούν.
Ο Σουλεϊμάν Σαχ και ο Ερτογρούλ
θα στήσουν ενέδρα στον Καρά Τοϊγκάρ στο Καρτάλ Τεπεσί.
- Τι είναι αυτά που λες, Σελτζάν Χατούν; - Το άκουσα με τ' αυτιά μου.
Ο Σουλεϊμάν Σαχ αποφάσισε να φανεί πιστός στα έθιμά του παρά στον γιο του!
Μην το πεις πουθενά αυτό, Σελτζάν Χατούν. Δεν μου μίλησες,
δεν συναντηθήκαμε. Εντάξει, Σελτζάν Χατούν;
Τι θα συμβεί στον Γκιουντόγντου;
Θα βρούμε μια λύση.
Πήγαινε, φύγε πριν σε δει κανείς.
Θα τους αφήσουμε να φύγουν;
Ναι, έτσι το κυνήγι του Καρά Τοϊγκάρ θα είναι πιο καρποφόρο, Αλπάργκου.
Καθάρισα τη φυλή από τη βρομιά χωρίς να τραβήξω σπαθί
ή να βάψω τα χέρια μου με αίμα.
Έλα, ανέβα στο άλογό σου. Έχουμε πολλά να πούμε στον Καρά Τοϊγκάρ.
Ορκίζομαι στα άλογα που τρέχουν ασταμάτητα...
Ορκίζομαι στα πέταλα που λαμπυρίζουν...
Αν φοβηθώ να πεθάνω για τη φυλή μας, για τον μπέη μας, για τα έθιμά μας,
είθε να με θερίσουν με το σπαθί μου όπως το στάρι στο χωράφι.
Είθε να δακρύσει ο γαλάζιος ουρανός, είθε να βυθιστεί η γενναία γη,
είθε το όνομά μου να σβηστεί απ' όλα τα μνημεία.
Είθε ο πρόγονός μου, ο Ογούζ, η φυλή μου να με στείλει στην άλλη ζωή!
Σ' αυτό τον δρόμο που πήρα, είθε ο Αλλάχ να είναι στο πλευρό μου,
είθε ο Αλλάχ να με συντροφεύει.
Έλα, Τίτους. Ηρέμησε λίγο.
Σήμερα είναι η μέρα μας.
Θα πάρουμε κι οι δύο αυτό που θέλουμε.
Έτσι άνετος ήσουν κι όταν ο Ερτογρούλ πήγαινε στο Χαλέπι.
Το ίδιο χαλαρός ήσουν και ξέρεις τι έγινε μετά.
Η ανικανότητα των στρατιωτών σου.
Αφέντη, ο Σουλεϊμάν Σαχ.
Μην αφήσουμε τους επισκέπτες να περιμένουν. Πες τους να περάσουν.
Ήρθε μόνος του, αφέντη.
Φέρ' τον αμέσως εδώ.
Για να δούμε αν θα φας αυτό που ελπίζεις ή αυτό που θα βρεις, Καρά Τοϊγκάρ.
Τι σκαρώνεις, Σουλεϊμάν Σαχ; Πού είναι οι άλλοι;
Θα πάρεις αυτό που θέλεις, αφού αφήσεις τον γιο μου.
Θες να σκοτωθείς;
Η ζωή του γιου μου και η δική μου είναι πιο πολύτιμες από τους Σεχζάντ;
Θα ελευθερώσεις τον Γκιουντόγντου, Καρά Τοϊγκάρ.
Με απειλείς;
Αν πάθει τίποτα ο Γκιουντόγντου,
ο Ερτογρούλ θα τους πάει έξω από τα εδάφη των Σελτζούκων.
Δεν θα τους ξαναβρείς ποτέ.
Ούτε εσύ ούτε οι Ναΐτες Ιππότες που σε έχουν στη δούλεψή τους.
Αν ελευθερώσεις τον γιο μου, θα σε πάω σ' αυτούς.
Πού είναι;
Τους φυλάει ο Ερτογρούλ για να μην το σκάσουν.
Αν μας συμβεί το παραμικρό,
ο Σουλτάνος Αλαεντίν θα τα μάθει όλα.
Ο Σεχζάντ έγραψε ένα γράμμα με λεπτομέρειες για όσα πέρασε.
Ότι ήταν μήνες αιχμάλωτος στα χέρια των Ναϊτών Ιπποτών,
όλα τα βασανιστήρια που υπέστη επειδή αρνιόταν ότι είναι ο Σουλτάνος.
Ότι δεν πρόδωσε ποτέ το κράτος παρά τα βασανιστήρια.
Ότι εσύ συνεργάστηκες με τους Ναΐτες Ιππότες.
Με λίγα λόγια, τα πάντα.
Η απόφαση είναι δική σου.
Πατέρα;
Γιε μου.
Τι έγινε;
- Έδωσες τους αιχμαλώτους στον Τοϊγκάρ; - Όχι.
- Πατέρα; - Ο Καρά Τοϊγκάρ σε ελευθέρωσε.
Πήγαινε στη φυλή.
- Πατέρα, δεν θα σ' αφήσει να ζήσεις. - Κάνε ό,τι σου λέω.
Πήγαινε τώρα.
Πατέρα.
- Τελειώνετε. - Πήγαινε.
Είπα, πήγαινε!
Τι έγινε, Ακτσακόζα; Είναι κανείς μέσα;
Τι γίνεται εδώ; Γιατί αυτή η οργή;
Κάνε άκρη, Ακτσακόζα. Θέλουμε να δούμε ποιος είναι μέσα.
- Τι σ' ενδιαφέρει; - Είπα, κάνε στην άκρη!
Αυτά που άκουσες είναι αλήθεια!
Σταματήστε!
Τι είναι αυτά που κάνετε;
Πέθαναν οι γιοι μας, Μητέρα Χαϊμέ. Εξαιτίας τους!
Έστησαν ενέδρα στο καραβάνι, αλλά μας το έκρυψες!
Και αψηφάτε τα έθιμά μας και τον μπέη μας.
- Ντροπή σας! - Αρκετά, Μητέρα Χαϊμέ.
Μιλάς για έθιμα, αλλά πόσες ζωές ακόμα θα θυσιαστούν;
Πού είναι οι σοροί των γιων μας;
- Πού είναι ο Σουλεϊμάν Σαχ; - Ο δικός μου γιος πέθανε, όχι ο δικός σου.
Ο καθένας σ' αυτή τη φυλή είναι παιδί μου, η καρδιά μου!
Η φυλή είναι ισχυρή μόνο όταν όλοι είναι ενωμένοι.
Χωρίς ενότητα, είστε καταδικασμένοι να χάσετε από τον εχθρό.
Έβαλε ποτέ ο Σουλεϊμάν Σαχ Μπέης τη ζωή του πάνω απ' τη δική σας;
Έβαλε ποτέ τους γιους του πάνω από τους δικούς σας; Διάλεξε άλλον δρόμο
εκτός από τον καλύτερο για τη φυλή;
Ό,τι κάνει, το κάνει για την ευημερία, για το μέλλον της φυλής.
Αν σπάσετε την ενότητα της φυλής όσο λείπει και κάνετε ανταρσία,
αυτό είναι που σας ταιριάζει;
Αν προσπαθήσετε να παραβείτε τα έθιμα, θα συντριβείτε μια μέρα.
Στο εξής, όποιος τους λιθοβολεί, λιθοβολεί εμένα!
Όποιος τα βάζει μαζί τους, τα βάζει μ' εμένα.
Να το ξέρετε αυτό!
Έλα, κορίτσι μου!
ΧΑΝΙ ΤΟΥ ΚΑΡΑ ΤΟΪΓΚΑΡ
Σε δουλεύουν.
Πώς έμαθαν τη σχέση μας, Τίτους;
Ερτογρούλ.
Ήταν θέμα χρόνου να κάνει τους συσχετισμούς.
Ανάθεμα! Πρέπει να τους σκοτώσω όλους!
Τι θα γίνει με το γράμμα που έγραψε ο Σεχζάντ στον Σουλτάνο;
Οι φίλοι μου στο παλάτι θα φροντίσουν να μη φτάσει το γράμμα στον Σουλτάνο.
Το ελπίζω.
Θα δουν ποιος είναι το θήραμα και ποιος ο κυνηγός.
Ο Αλλάχ να βάλει το χέρι του, φοβήθηκα ότι θα πάθαινες κάτι.
Αν πάθαινες κάτι, τι θα έλεγα στον Σουλεϊμάν Σαχ;
Μείνε εδώ μέχρι να γυρίσουν.
Θα κάνουμε συντροφιά όσο περιμένουμε να γυρίσουν οι αγαπημένοι μας.
Με προσευχή, με πίστη, με υπομονή.
Αυτή η φυλή επέζησε μέσα από πολλές κακουχίες.
Όλος ο πόνος είναι ακόμα εδώ,
στην καρδιά μου.
Ο Αλλάχ ξέρει ότι δεν ένιωσα ποτέ τόση απελπισία στη ζωή μου.
Ο δυο μου γιοι...
Ο άντρας μου...
Πέρασα πολλές δυσκολίες στη σύντομη ζωή μου.
Αυτοί που θέλουν να σκοτώσουν τους δικούς μου,
που ήθελαν να τους χρησιμοποιήσουν επειδή ήταν Σεχζάντ,
οι νύχτες που σαπίζαμε σε μπουντρούμια.
Ζούσα με την αγωνία ότι θα τους έχανα κάθε μέρα που ανέπνεα.
Ο Ερτογρούλ Μπέης μάς ξύπνησε από τον εφιάλτη,
μας έβαλε σε ένα ωραίο όνειρο.
Μητέρα Χαϊμέ.
στη φυλή σας βρήκα τη γαλήνη που επιθυμούσα όλη μου τη ζωή.
Η επιθυμία σου έγινε αποδεκτή.
Τώρα είναι η σειρά μου, Σουλεϊμάν Σαχ.
Υποτιτλισμός: Σοφία Σιμώνη